user
Content: Akụkọ ndị dị mkpa taa bụ Tuzde (6/8/2019)

Akwụkwọ akụkọ Morrison dere gunyere 'The Bluest Eye', 'Beloved', 'Paradise' na 'Love'

Toni Morrison, nwaanyị mba Amerịka a ma ama maka irite nzere 'Nobel Prize' n'ihi akwụkwọ o dere anwụọla ka ọ gbachara afọ 88.

Morrison nwụrụ ka ọ rịchara ọrịa nwa oge dịka ndị ezinụlọ ya si kwuo.

Ihe isii ị maghị maka Toni Morrison

1.  Nwaanyị nne na nna ya abụghị ọgaranya mana  ha gbara mbọ ziga ya ụlọakwụkwọ mahadum ebe ọ gụrụ maka asụsụ Bekee bụ onye na-ede akwụkwọ e jiri ide maka ịgba oke agbụrụ mara.

2. O dere akwụkwụọ agụmagụ ruru 11 ndị gụnyere 'Beloved', 'Paradise  'Love ' nakwa 'The Bluest Eye' nke bụ akwụkwọ mbụ o dere n'afọ 1970.

3. Akwụkwọ ya bụ "Beloved" bụ akụkọ maka nwata nwaanyị ohu gbara ọsọ, nke mechara bụrụ ihe e tinyere n'ihe onyonyo nke agbara nwaanyị a ma ama bụ Oprah Winfrey soro mee.

Obama tunyere ya nzere 'Presidential Medal of Freedom'

4. 'Beloved' ritekwara Morrison nzere 'Pultizer.'

5 N'afọ 1993, e tunyere Morrison ugo nke 'Nobel Prize for Literature' nke mere ya nwaanyị isiojii mbụ ga-enweta nturuugo ahụ.

6. Nzere ndị ọzọ Morrison ritere gụnyere ;'Légion d'Honneur' nakwa 'Presidential Medal of Freedom' nke ọbama tunyere ya n'afọ 2012. 


assistant
Toni Morrison alaala mmuo